15.

KUTSUB LIIKMESRIIKE JA KOMISJONI ÜLES vastavalt nende asjakohastele pädevustele ja kooskõlas subsidiaarsuse, proportsionaalsuse ja parema õigusloome põhimõtetega jätkama edusammude tegemist eespool nimetatud kaheksas meetmete valdkonnas, võttes vajalikud ja asjakohased meetmed, sealhulgas järgmised: a) Üldised poliitikavaldkonnad i) edendama ÜRO konventsiooni ratifitseerimist ja kohaldamist, et edendada positiivseid muutusi suhtumises puudega inimestesse, ning vajaduse korral kohandama kõnealuse konventsiooni rakendamisel ELi ja siseriiklikke õigusakte; ii) kui see on asjakohane, tugevdama vajalikus ulatuses jõupingutusi kogumaks perioodiliselt ELi tasandil statistikat puudega inimeste kohta; iii) kasutama asjakohaselt olemasolevaid ELi finantsprogramme ja rahastamist meetmete ettepanekute rakendamiseks, ilma et see piiraks läbirääkimisi tulevase finantsraamistiku üle; iv) võtma siseriiklike reformiprogrammide kavandamisel arvesse puudega inimesi käsitlevaid küsimusi ja edendama üldiselt puudega inimeste teema süvalaiendamist Euroopa 2020. aasta strateegias; b) Juurdepääsetavus i) toetama asjakohaseid jõupingutusi juurdepääsu tagamiseks toodetele ja teenustele, eelkõige ehitistele, transpordile, teabele ja sidepidamisele, sealhulgas tehnoloogiatele ja teenustele kõigis asjakohastes valdkondades, stimuleerides turgu riigihangete kaudu ja võttes arvesse võimalikku vajadust Euroopa standarditele tuginevate ühtsete nõuete väljaarendamiseks; ii) innustama juurdepääsetavuse ja universaalse disaini põhimõtte lisamist kõigi asjakohaste elukutsete ja ametite õppe- ja koolitusprogrammi, eelkõige tehnika- ja arhitektuurivaldkonnas; c) Osalemine i) edendama puudega inimeste iseseisvust ja nende kaasatust kogukonda, eelkõige arendades erinevaid koduseid, elukohajärgseid või muid kogukonna tugiteenuseid vastavalt nende vajadustele ja kooskõlas võimalusega valida võrdsel alusel teistega; ii) tagama võrdse juurdepääsu poliitikas osalemisele, sealhulgas Euroopa tasandi valimistel; iii) edendama suhtlusvahendeid ja teabeedastamist, sealhulgas juurdepääsetavas vormingus, et suurendada teadlikkust ning parandada puudega inimeste osalust ja sotsiaalset kaasatust; d) Võrdsus i) edendama ja kaitsma puudega inimeste väärikust, jätkama puudega inimeste diskrimineerimise vastu võitlemist ning vajaduse korral vaatama nii siseriiklikul kui Euroopa tasandil läbi olemasoleva õigusliku raamistiku kaitse kohta puude alusel toimuva diskrimineerimise eest; ii) edendama heade tavade vahetamist puudega inimeste küsimusi käsitlevas kõrgetasemelises töörühmas ning keskenduma selles kontekstis eelkõige ÜRO konventsiooni liidu ja liikmesriikide tasandil rakendamisega seotud kogemusele; e) Tööhõive i) edendama ülekantavate teadmiste ja oskuste omandamist puudega inimeste poolt, et püüda lihtsustada nende integratsiooni ja edasiliikumist avatud tööturule; ii) edendama puudega inimeste tööhõivet, kasutades olemasolevaid sotsiaalsätteid riigihangete ja riigiabi valdkonnas kooskõlas kohaldatavate eeskirjadega; iii) toetama tugitehnoloogiate alaseid teadusuuringuid ja propageerima nende kasutamist, eesmärgiga edendada puudega inimeste tööhõivet; iv) püüdma suurendada puudega inimeste, sealhulgas piiratud töövõimega inimeste töövõimalusi, ning arendama koostööd tööturu kontekstis, sealhulgas näiteks toetatud ja vajaduse korral kaitstud töökohtade ning sotsiaalkaitse ja haridussüsteemide raames; f) Haridus ja koolitus i) toetama asjakohaseid algatusi, mille eesmärk on tagada puudega inimeste juurdepääs kvaliteetsele haridusele ja koolitusele võrdsel alusel teistega, et suurendada nende teadmisi ja oskusi ning laiendada kvalifikatsioone, pidades silmas puudega inimeste liikuvuse ja tööalase konkurentsivõime edendamist; ii) edendama heade tavade, sealhulgas võrdlusuuringute vahetamist seoses toetuse ja abiga puudega inimestele, eesmärgiga parandada nende juurdepääsu haridussüsteemile kõigil tasanditel, sealhulgas näiteks tugitehnoloogiate kasutamise kaudu; g) Sotsiaalkaitse i) pöörama erilist tähelepanu puudega inimeste vajadustele sotsiaalkaitse komitee poolt 6. oktoobril 2010 vastu võetud Euroopa vabatahtliku sotsiaalteenuste kvaliteediraamistiku kontekstis; ii) tagama puudega inimeste sotsiaalkaitse, töötades välja ja/või säilitades kaitsemeetmed, arvestades üldist majandusolukorda ja selle mõju puudega inimestele; h) Tervis parandama võrdset ja tõhusat juurdepääsu kvaliteetsetele tervishoiuteenustele, sealhulgas ebavõrdsuse kaotamise kaudu ning toetades tervisliku seisundi varajaste sõeluuringute tegemist puuete ärahoidmiseks, kooskõlas liikmesriigi vastavate pädevustega ning pakkudes puuetealase teadlikkuse suurendamise koolitusi tervishoiutöötajatele, ning arendades, kui see on asjakohane, puudega inimeste jaoks nende vajadustest lähtuvaid täiendavaid tervishoiuteenuseid; i) Välistegevus edendama puudega inimeste õigusi ja suurendama puudega inimesi käsitlevate teemade kui inimõiguste-alaste küsimuste nähtavust välistegevuses, sealhulgas ELi laienemis-, naabrus- ja arenguprogrammides, ning häda- ja humanitaarabi valdkonnas, ning toetama ÜRO konventsiooni rakendamist kolmandate riikide poolt;